Public procurement notice: Contract Notice
Published: 2018-03-23
Buyer: Den centrale finans- og kontraktenhed (CFCU — Central Finance and Contracts Unit)
Country: TR
Contract type: Supplies
Procedure: Open procedure
CPV classification: 31642000 | 34114000: Special-purpose vehicles | 35120000: Surveillance and security systems | 35200000: Police equipment
Submission deadline: 2018-05-28
Award criteria: Lowest price
EU fund: ESF

Technical requirements: Det årlige handlingsprogram for Tyrkiet for 2014 inden for rammerne af instrumentet til førtiltrædelsesbistand (IPA II).
Denne kontrakt sigter mod at øge kapaciteten hos generaldirektoratet for toldhåndhævelse til toldkontroller og overvågning samt standardisering af toldkontroller og kontroller ved 3 forsøgslufthavne. I den forbindelse omfatter kontrakten indkøb, levering, installering (undtagen for delkontrakt 1), idriftsættelse, testning og inspektion, herunder undervisnings- og garantitjenester af systemer, der er særligt vigtige for bedre grænse- og toldkontroller
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der reelt er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR) for det gældende instrument, hvorunder kontrakten finansieres (se endvidere punkt 22 nedenfor). Deltagelse er ligeledes åben for internationale organisationer.
Vær opmærksom på, at reglerne om adgang til EU's udbudsprocedurer for erhvervsdrivende, der er etableret i tredjelande og for varer, der stammer fra tredjelande, efter Det Forenede Kongeriges udtræden af EU vil gælde for ansøgere eller tilbudsgivere fra Det Forenede Kongerige og for alle ansøgere eller tilbudsgivere, der foreslår varer, der stammer fra Det Forenede Kongerige, afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige og ansøgere og tilbudsgivere, der foreslår varer, der stammer fra Det Forenede Kongerige, kunne blive udelukket fra udbudsproceduren.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den praktiske vejledning.
Tilbudsgivere kan kun afgive 1 bud pr. delkontrakt. Bud på dele af en delkontrakt vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 delkontrakt. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsdokumentet.
Ved afgivelse af bud. Denne garanti vil blive frigivet til ikke-valgte tilbudsgivere, så snart udbudsproceduren er afsluttet, og til den eller de valgte tilbudsgiver(e) ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Hvis tilbudsgiveren byder på mere end 1 parti, skal der stilles enten en samlet tilbudsgaranti for de respektive partier eller enkeltvise tilbudsgarantier for hvert parti.
Den succesfulde tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive annulleret, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Udførelsesfristen strækker sig over 360 kalenderdage for delkontrakt 1, 150 kalenderdage for delkontrakt 2, 180 kalenderdage for delkontrakt 3 og 120 kalenderdage for delkontrakt 4 at regne fra datoen for påbegyndelse af kontrakten.
Følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) Tilbudsgiverens økonomiske og finansielle kapacitet (baseret på bl.a. punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger. Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet.
2) Tilbudsgiverens faglige kapacitet (baseret på bl.a. punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 3 år fra fristen for afgivelse af bud.
3) Tilbudsgiverens tekniske kapacitet (baseret på bl.a. punkt 5 og 6 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 5 år fra afgivelse af bud.